قصيدة للشاعر نادر التتان بمناسبة قدوم المولودة (ملاك) مهدي صالح
 
 تهنئة من القلب للقلب للصديق مهدي صالح بقدوم قطعةٍ من قلبه
بقدوم ( ملاك ) , وتتفرع التهنئة للأهل جميعاً ولكل من فرح لفرحِك يا ( بوملاك )
واسألك قبول هذهِ الكلمات المتواضعة من أخيك نادر التتان

للعمر لحظـــــات ما يوصفهــا شاعر
وما تصـــوَّرهـــا قصايـــد لو خواطر
وللفرح ساعات ترسمهـــا النـــواظــر
لوحة أكبـــــر من أحاسيـــس ومشاعر

أحلى شي بهالدنـــيا من يلفي نهـــارك
بعد طول الشوق وجمرات اصطبارك
وتلقى حلمك لاح من بعد انتظــــــارك
والسعد عقب الألم والصبـــــــر زارك

وانت بالذات اللي يعنـــــيـــــك القصيد
إنت ما غيرك وما يحتــــــــاج أعيـــد
واسمع اسمك في القوافي من بعيــــــد
( مهدي بـــــن صالح إيـــن عبدالحميد )

جيت افصل لك قصيـــدة بوسع قلبــــك
ما لقيت احروف تقــــــدر على حبــــك
قلت أجرب وارمي كل اشعاري جنبــك
بعد شفتك منها صرت أكبر .. وربــــك

عالعموم اللي بغيــــت اوصل واقــــوله
الهوى سلطـــــان واحروفـــــه رسولــه
وبوصول اللي تمنــــيــــــنا وصولـــــه
زاد عرض السعد .. والله .. وزاد طوله

إي يـ مهدي من حلاوتـــــك وغــــلاك
ألله أرسل تـــــــــاج بالراس اعتـــــلاك
وبشكل نجمـــــة ضواها من ضـــــواك
بارك ايامـــــــــك وعطَّرهــــا بــ ملاك

أربع احروف بــإســـــــم كلــــــه معاني
من يمر .. عوَّذتــــــه بالسبــــــع المثاني
لايحسدونــــــه ترى ما مِنــــــه ثــــــاني
إسم بـــــس تطريــــــه تتحقــــــــق أماني

ميم : ميعاد السعــــــــــادة بهالعــــــــــــمر
لام : لـــون الورد ولمعــــــــات البــــــــدر
والألِف: أجمل وعــــــد عقـــب الصبـــــر
كاف: كـَـمـَّـلت بـ مـــــلاك أغـــــلى شعــر

هلا باللي الدنــــــيا كلها تــــنـــــتـــظرهــا
هلا باللي طارت اعقــــــول بخبــــرهـــــا
هلا باللي الغلا حفهــــا من صغــــرهـــــا
من إسمها ايفوح معنـــــاها وسحـــرهــــــا

يامـــلاك الروح والقــــــلب وحنـــــيـــــنه
ياللي مِلكـَت كل مزايـــــــــا الياسميـــــــنه
والقمر دوَّن ملامحهــــا بجبــــــيـــــــــــنه
وامَّا لنجوم اصبحت عندهــــــا رهيــــــنه

ياعسى الله بعـــيـــــنـــه يحــــرس هالملاك
واللي يحسدها يعـــــــل عيـــــــنه الهـــــلاك
وللي يتعجــــــــــب نقـــــــــول : الله يهـــداك!
هاذي بنت مهـدي وقمر مثــله .. اشبــــلاك!

شوف بعيونــــــــك وما يخــــــفى أصلـــهـا
بالحســـــب والنسب تعرفهـــــــا وتِدلــــهـــا
يعني لا تـــــتوقع اتــــــــــــلاقي مثــــلهـــــا
( يا بعد امــــــها وابـــــوها وكل أهلهـــــــا )

أول الأجداد بـــــــــــن عبــــــــــدالحميـــــد
والجد الثاني .. فديـــــتــــــــه .. ( بوحميـــــد )
كلها حَمْـــد بحَمْــد وقـــــــول الله يزيــــــــد
والله يجعـــــل هالشمــــــل أفراح وعيـــــــد.

 شبكة النعيم الثقافية
 —رقم 833